20. 10. 86 De Europæiske Fællesskabers Tidende Nr. C 263/1 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om forslag til Rådets direktiv om offentliggørelse af oplysninger ved erhvervelse 
og afhændelse af en betydelig andel af et børsnoteret selskabs kapital (]) 
(86/C 263/01) 
Rådet for De europæiske Fællesskaber besluttede den 20. januar 1986 under henvisning til 
EØF-traktatens artikel 54 at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Udvalgets sektion for økonomiske og finansielle 
anliggender, som udpegede Jean Rouzier til ordfører. Sektionen vedtog sin udtalelse den 27. 
maj 1986. 
Det økonomiske og sociale Udvalg vedtog på sin 238. plenarforsamling den 2. juli 1986 med 
stort flertal for, 1 stemme imod og 2 stemmer hverken for eller imod, følgende udtalelse: 
1. Generelle bemærkninger 
1.1. Kommissionens forslag hviler på samme grund­
lag som de direktiver, der allerede er vedtaget om 
forskellige problemer i forbindelse med børsnoterede 
selskaber. 
1.2. Udvalget principgodkender i alt væsentligt 
Kommissionens forslag om offentliggørelse af op­
lysninger ved erhvervelse og afhændelse af en betydelig 
andel af et børsnoteret selskab. 
1.3. I dette forslag præciseres de allerede eksisterende 
bestemmelser på området. Formålet med forslaget er at 
forbedre værdipapirmarkedernes funktion og at frem­
me integreringen af disse markeder på fællesskabsplan. 
1.4. En vedtagelse af nærværende forslag vil bidrage 
til at gøre børstransaktionerne mere gennemsigtige for 
aktionærer og potentielle investorer og lette sparerne 
adgangen til at erhverve børsnoterede aktier. 
(!) EFT nr. C 351 af 31. 12. 1985, s. 31. 1.5. Udvalget finder, at Fællesskabets finansielle in­
tegration spiller en afgørende rolle for realiseringen af 
det interne marked. 
Endvidere glæder det sig over de fremskridt, der med 
Kommissionens støtte er sket i retning af en liberalise­
ring af værdipapirmarkederne gennem det organiserede 
samarbejde mellem medlemsstaternes børser, og håber, 
at disse bestræbelser videreføres. 
2. Særlige bemærkninger 
2.1. I direktivforslagets artikel 1 fastlægges et relativt 
stort anvendelsesområde, da det dækker enhver person, 
som erhverver eller afhænder en betydelig andel af et 
børsnoteret selskabs kapital. 
Udvalget mener, at man — selv om det ikke ser sådan 
ud — kan befrygte en mangel på klarhed i bestemmelsen 
af, hvilke personer der er underlagt dette direktiv. 
Udvalget er derfor af den opfattelse, at de personer, 
der erhverver eller afhænder en betydelig andel, skal 
defineres bedre, og det foreslår, at artikel 1, stk. 1, 
affattes således: »1. Dette direktiv finder anvendelse på 
personer, som i deres egenskab af ejere erhverver eller 
afhænder en større andel af den tegnede kapital...« 
Nr. C 263/2 De Europæiske Fællesskabers Tidende 20. 10. 86 
2.2. Udvalget ønsker ikke at indskrænke dette direk­
tivforslags anvendelsesområde, men udtrykker dog det 
ønske, at Rådet, inden det træffer sin beslutning, over­
vejer, om det er hensigtsmæssigt at medinddrage offent­
ligt emitterede investeringspapirer i direktivets anven­
delsesområde. 
2.3. Angående bestemmelserne i artikel 2 om de yder­
ligere forpligtelser, som medlemsstaterne kan.pålægge 
de pågældende personer og selskaber, er Udvalget af 
den opfattelse, at medlemsstaterne skal orientere Kom­
missionen om begrundelsen og de forventede frister for 
anvendelsen. 
2.4. Udvalget ønsker, at antallet af tærskler i artikel 
3 nedsættes. 
2.5. Artikel 4, som omhandler problemet i forbindel­
se med aktier, som besiddes af mellemmænd, bør ifølge 
Udvalget formuleres klarere, da der kan opstå vigtige 
juridiske problemer. 2.6. I artikel 8 fastsættes en frist på syv kalenderdage, 
inden for hvilken det selskab, der har modtaget en 
erklæring om ændring (gennem aktieerhvervelse eller 
-afhændelse) i den andel, en person ejer, skal give 
underretning herom til offentligheden. Udvalget mener, 
at denne underretning skal ske meget hurtigt, men 
understreger ikke desto mindre, at denne frist på syv 
dage i visse lande kan vise sig at være for kort. 
2.7. Udvalget ønsker, at artikel 8, stk. 2, affattes 
således: »2. Hvis andelen af den tegnede kapital, som 
ejes af den person, der har afgivet erklæring i henhold 
til artikel 3, er forskellig fra den andel af stemmeret­
tigheder, som indehaves af denne person, og som er 
kendt af selskabet...« (resten uændret). 
2.8. Udvalget glæder sig over, at det kontaktudvalg, 
der er nedsat i henhold til direktiv 79/279/EØF(1) nøje 
skal følge anvendelsen af dette direktiv og rådgive Kom­
missionen med hensyn til eventuelle ændringer, som 
måtte anses for nødvendige, for at direktivet kan bidra­
ge til oprettelsen af et ægte europæisk kapitalmarked. 
i1) EFT nr. L 66 af 16. 3. 1979. 
Bruxelles, den 2. juli 1986. 
Gerd MUHR 
Formand for 
Det økonomiske og sociale Udvalg 
Udtalelse om forslag til Rådets forordning (EØF) om ændring af forordning (EØF) nr. 1365/ 
75 om oprettelse af et europæisk institut til forbedring af leve- og arbejdsvilkårene 
(86/C 263/02) 
Rådet for De europæiske Fællesskaber besluttede den 11. februar 1986 under henvisning til 
EØF-traktatens artikel 198 at anmode om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Udvalgets sektion for miljøbeskyttelse, sundhedsvæsen 
og forbrug, som udpegede Vittorio Meraviglia til ordfører. Sektionen vedtog sin udtalelse 
den 3. juni 1986. 
Det økonomiske og sociale Udvalg vedtog på sin 238. plenarforsamling den 2. juli 1986 uden 
stemmer imod og med 11 stemmer hverken for eller imod følgende udtalelse: 
1. Generelle bemærkninger 
1.1. Selv om »Forslaget til Rådets forordning (EØF) 
om ændring af forordning (EØF) nr. 1365/75 om opret­
telse af et europæisk institut til forbedring af leve- og 
arbejdsvilkårene« ikke berører hverken dette instituts 
opgaver, oprindelige målsætninger eller kommissorium, 
konstaterer ØSU ikke desto mindre, at forslaget har 
betydelige, negative politiske konsekvenser, da det æn­drer radikalt ved arbejdsmarkedsparternes traditionelle 
og fundamentale rolle i forbindelse med realiseringen 
af instituttets målsætninger. 
1.2. Men selv om der i tidens løb nu og da har været 
problemer med instituttets drift, taler dette efter ØSU's 
mening ikke for gennemgribende ændringer i instituttets 
organisatoriske struktur, og dermed i de enkelte orga­
ners opgaver og sammensætning. Hertil kommer, at